**Avviklingen av Norsk Hydros opsjonsprogram** ble gjennomført av styret i Norsk Hydro 25. juli 2007, og ble svært kontroversiell. Hydros konsernleder Eivind Reiten fikk nærmere 28 millioner kroner, mens den samlede utbetalingen til 35 ledere ble på nærmere 210 millioner. Etter massivt press i media besluttet regjeringen å granske opsjonsutbetalingene, og etter en rapport fra advokatselskapet BA-HR trakk Hydros styreleder Jan Reinås seg 5. august. Dagen etter frasa konsernledelsen seg rundt 20 millioner av opsjonspengene.

Bakgrunn
--------

### Opsjoner

En opsjon er en rett, men ikke en plikt, til på et tidspunkt å kjøpe eller selge verdipapirer (typisk aksjer) eller varer til en på forhåndsavtalt pris. Denne fremtidige prisen kan avvike fra verdipapirets eller varens markedsverdi. Dersom markedsverdien på det avtalte tidspunkt er høyere enn den avtalte prisen i opsjonen, vil opsjonshaveren kunne kjøpe til den fastsatte, lavere prisen, og dernest videreselge til markedspris, og dermed innkassere en gevinst. Dersom prisen er lavere enn prisen i opsjonen, lar opsjonshaveren normalt være å realisere opsjonen.

### Regjeringens eierskapsmelding

Næringsminister Dag Terje Andersen.
8. desember 2006 la næringsminister Dag Terje Andersen frem regjeringens eierskapsmelding. I en pressemelding i forbindelse med lederlønninger sa Andersen: «Urimelig høye utbetalinger til ledere utfordrer den norske likhetstankegangen. Forskning gir dessuten liten støtte til at opsjonsordninger er nødvendig i den type selskaper som staten normalt er aksjonær i. Jeg vil derfor sette en stopp for nye tildelinger av opsjoner i selskaper hvor staten er eier.» I eierskapsmeldingen står det også: «Opsjoner og andre opsjonslignende ordninger skal ikke benyttes i selskaper der staten har eierandel.» Det var på bakgrunn av eierskapsmeldingen at styret i Norsk Hydro valgte å avvikle ledelsens opsjonsprogram.

### Eivind Reiten og den rød-grønne regjeringen

Tidligere Senterparti-statsråd Eivind Reiten hadde ved flere anledninger irritert den rød-grønne regjeringen. Før stortingsvalget i 2005 advarte han mot det rød-grønne regjeringsalternativet. Reiten og Norsk Hydro ønsket også å fjerne hjemfallsretten til norsk fossekraft, og drev lobbyvirksomhet opp mot EFTA-domstolen. Regjeringen likte ikke at et statseid selskap drev lobbyvirksomhet mot myndighetenes politikk. Også Hydros salg av Hydro Polymer til britiske Ineos stred mot regjeringens eierskapsmelding. Regjeringen ønsket at selskapet skulle børsnoteres med staten som største eier.

Styret avvikler opsjonsprogrammet
---------------------------------

Granskingsrapportene
--------------------

Reinås trekker seg
------------------

Reitens fremtid?
----------------

Opprinnelige utbetalinger til konsernledelsen
---------------------------------------------

* Eivind Reiten – 27 773 800 kroner
* John Ove Ottestad – 23 334 800 kroner
* Tore Torvund – 17 382 000 kroner
* Svein Richard Brandtzæg – 9 055 175 kroner
* Torstein Dale Sjøtveit – 9 055 175 kroner
* Odd Ivar Biller – 5 214 600 kroner
* Cecilie Ditlev-Simonsen – 4 345 500 kroner
* Anne Harris – 4 345 500 kroner

Referanser
----------

1. ↑  Hydro-sjef Eivind Reiten får 28 millioner kroner Arkivert 26. september 2007 hos Wayback Machine. - artikkel på Hegnar Online fra 25. juli 2007.
2. ↑  Dette er BA-HRs kritikk av Hydros styre Arkivert 26. september 2007 hos Wayback Machine. - artikkel på Hegnar Online fra 4. august 2007.
3. ↑  Hydros styreleder går av[*død lenke*] - pressemelding på Hydros nettsider.
4. ↑  Hydros konsernledelse frasier seg opsjonsverdier[*død lenke*] - pressemelding på Hydros nettsider.
5. ↑  Nye retningslinjer for statens holdning til lederlønner - pressemelding fra regjeringen.
6. ↑  Retningslinjer for statlig eierskap: Holdning til lederlønn. - Fra Nærings- og Handelsdepartementet.
7. ↑  Staten som industrieier Arkivert 27. september 2007 hos Wayback Machine. - fra Firda.no.
8. ↑  Reiten vant første runde i milliardkamp - artikkel i Dagens Næringsliv.
9. ↑  Reiten førte Andersen bak lyset Arkivert 30. september 2007 hos Wayback Machine. - artikkel i Dagsavisen 10. august 2007.
10. ↑  Reiten fikk viljen sin Arkivert 28. september 2007 hos Wayback Machine. - kommentar i Ukeavisen Ledelse 22. mai 2007.
11. ↑  De rødgrønne så blått Arkivert 11. august 2007 hos Wayback Machine. - artikkel på NA24.

Eksterne lenker
---------------

* Dette er saken – oppsummering hos E24.
* Masteroppgave som omhandler opsjonsprogrammet og debatten rundt